《穗石洞天即五仙观仙各持一谷傍各立一石则五羊也》
明代·陈谟

吴晋纷纷日，荆交瀼瀼时。五仙持五谷，为拯斯人饥。

滕脩加抚字，郭璞徙城池。群生日以阜，两贤功同归。

五羊上天去，白石今累累。至今稻梁丰，不数虾蟹微。

潟卤出牢盆，堆叠如山坻。化为百万粮，充君节度资。

兵民两足食，市井相娱嬉。怀哉五仙人，垂德无穷期。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。